**אלי פרידמן** (נולד ב-2 בספטמבר 1973) הוא זמר, מלחין ומוזיקאי חסידי ישראלי.

ביוגרפיה
--------

נולד בשכונת קריית צאנז שבירושלים לבית חסידי, להוריו שלמה אריה ובלומה. התחנך בישיבה הקטנה עטרת ישראל ובישיבה הגדולה היכל התורה של הרב צבי קושלבסקי, ולאחר נישואיו למד בכולל של ישיבת תורה אור.

קריירה מוזיקלית
---------------

פרידמן החל את דרכו המוזיקלית עוד בהיותו בחור. בגיל עשרים הלחין חמישה שירים שביצע מיכאל שטרייכר ביניהם "יזכרם" ו"ומחליף את הזמנים". כמו כן הלחין את השיר "פתח לנו שער" שביצע אפרים מנדלסון.

ב-1998 הוציא פרידמן את אלבום הבכורה שלו - "השמח בחלקו", ובו עשרה שירים שהלחין, עם מילים מהמקורות. מהאלבום התפרסם השיר "השמח בחלקו".

ב-2001 הוציא את אלבומו השני "שומע אל אביונים", ובו תשעה שירים שהלחין. גם באלבום זה המילים לשירים הן מהמקורות. מתוך האלבום התפרסמו בין היתר השירים "שומע אל אביונים", "אשרי האיש" ו-"המלכות שלך היא".

ב-2003 יצא אלבומו השלישי "בוטחים בקב"ה", ובו עשרה שירים שתשעה מתוכם הולחנו על ידי פרידמן. באלבום זה ביצע לראשונה שיר עם מילים מקוריות, "לטעום מהאור". בשיר זה פונה פרידמן לדמות בדיונית של נער חרדי שתוהה מה מקומו בעולם, ומעודד אותו. בין שירי האלבום המצליחים היו השירים "בוטחים בקב״ה", "שמור וזכור" ו-"מעביר יום".

ב-2005 כתב והלחין את שיר הנושא מתוך אלבום הבכורה של מאיר גלבר - "להרבות כבוד שמיים".

ב-2006 יצא אלבומו "על הסטנדר" ובו אחד עשר שירים שהולחנו על ידו. ארבעה מתוכם עם מילים שכתב פרידמן - "לא מתנתקים", "רק אותך אלוקים", "על הסטנדר" ו"ניגון קטן". השירים שהתפרסמו מהאלבום הם "ניגון קטן" ו-"בכֹה תבכה".

ב-2014, לאחר הפסקה של שמונה שנים, יצא אלבומו "מה הבריות אומרות עליו", ובו שנים-עשר שירים פרי לחנו. באלבום מתארחים זמרים אלי הרצליך ויצחק מאיר. בספטמבר 2015 זכה האלבום בתואר "אלבום השנה החסידי" במצעד של תחנת הרדיו קול ברמה.

במרץ 2016 הוציא אלבום הופעה בשם "שרים ביקב עם אלי פרידמן". באלבום עשר רצועות שבוצעו בהופעה אקוסטית שהתקיימה ביקב מצודה שבגבעת יערים ביולי 2015.

ב-2018 הוציא את האלבום "רחובות הנהר" ובו שנים-עשר שירים, אחד-עשר מהם הולחנו על ידו. השיר המצליח ביותר באלבום היה "מרכבות פרעה".

ב-2019 הלחין את השיר "אני מאמין" לאלבומו של אלי הרצליך "הרצליך 2".

החל מינואר 2023 פרידמן שופט בתוכנית הריאלטי "המאסטרו", שמשודרת ברדיו קול חי.

### הגשה ברדיו

פרידמן הגיש בעבר בתחנת הרדיו החרדי "רדיו קול חי" תוכנית מדי יום שישי בשם "לכו נרננה", לצד הרב חיים הורביץ, רב שכונת צהלה. עם השקת תחנת הבת קול חי מיוזיק החל לשדר בה תוכנית בימי שישי.

קישורים חיצוניים
----------------

* אתר האינטרנט הרשמי של אלי פרידמן
* אלי פרידמן, ברשת החברתית פייסבוק
* אלבומים - אלי פרידמן זמר חסידי - ישראלי, מוזיקאי, פזמונאי ומלחין, באתר אלי פרידמן, ‏26 בדצמבר 2017
* מילים לשירים של אלי פרידמן, באתר "שירונט"
* סרטונים בערוץ של אלי פרידמן, באתר יוטיוב
* גבי כץ, ‏מוזיקה, צריבות, פוליטיקה וחתונות • אלי פרידמן מדבר על הכל, באתר כיכר השבת, 12 בנובמבר 2014
* יאיר טוקר, ‏צפו: תקציר המופע של אלי פרידמן בהר ציון, באתר כיכר השבת, 27 באפריל 2016
* אלי פרידמן (1973), דף שער בספרייה הלאומית
* נתנאל לייפר, ‏אלי פרידמן: לפעמים שירים חדשים נשמעים כמו אורגניסט, באתר כיכר השבת, 1 באוגוסט 2023

הערות שוליים
------------

1. ↑  השמח בחלקו - אלבום, באתר יוטיוב
2. ↑  שומע אל אביונים - אלבום, באתר יוטיוב
3. ↑  בוטחים בקב*ה - אלבום*, באתר יוטיוב
4. ↑  על הסטנדר - אלבום, באתר יוטיוב
5. ↑  אלי פרידמן משיק אלבום חדש: "מה הבריות אומרות עליו" | הרדיו של מנחם טוקר, באתר הרדיו של מנחם טוקר, ‏26 באוקטובר 2014
6. ↑  שרים ביקב עם אלי פרידמן, באתר יוטיוב
7. ↑  קוביס, אלי פרידמן באלבום חדש: רחובות הנהר, באתר ערוץ 7, 11 בפברואר 2018
8. ↑   אלי הרצליך - #הרצליך\_2 - היוצרים נחשפים, סרטון בערוץ "אלי הרצליך", באתר יוטיוב (אורך: 03:50)
9. ↑  צפו: פרק הבכורה בתוכנית הכישרונות המוסיקליים "המאסטרו" - קול חי, באתר קול חי, ‏14 בינואר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309927905171
* VIAF: 298833219
* WorldCat: viaf-298833219

 |